Jeg er veldig godt orientert om Bergen bystyres holdning i denne saken. Jeg skjønner veldig godt det lokale engasjementet for dette prosjektet. Men det er også veldig mange andre gode prosjekter rundt om i dette landet. Mesteparten av våre planrammer innenfor Kystverket er bundet opp både for 2008 og 2009. Det er riktig at mange av båtene blir større, men her må vi også kunne se på tempoet i utskiftingen. Altså: Hvor fort går det? Det vil jeg fortsatt følge med på, men vi må se dette prosjektet opp mot andre aktuelle havne- og farledsprosjekter. Vi har ikke en egen pott ved siden av de midlene vi har til havne- og farleder.